源於清朝、結合滿族同埋漢族飲食特色嘅巨型宴席「滿漢全席」相信唔少史友們都必定聽過。據傳「滿漢全席」係喺康熙帝66歲大壽所設,主要目的係為咗化解滿漢不和,提倡滿漢一家,當中加珍饈,極為奢華。滿漢全席可能係為化解仇恨而生,但大家又估唔估到竟然會有人為咗「重製」呢個宴席散盡家財,連老婆都同佢離婚呢?
阿史所講嘅呢位就係「石頭版滿漢全席」創作者綿陽江油人劉曉東,佢現年46歲,喺9年前先正式踏入石頭圈,當時就打算將自己烹飪技術同埋玩石呢項興趣結合,於是就開始整「石頭版滿漢全席」。劉曉東所用嘅石頭都係嚟自新疆戈壁灘,當中就有有戈壁石、瑪瑙、泥石等80幾種,而且有齊唔同形狀亦都大小不一,就好似「東坡肘子」、「黃金大餅」等等,都真係可以以假亂真!
用咗9年時間之後,雖然劉曉東完成心願,但就用咗幾百萬積蓄、老婆都同佢離埋婚,真係有得有失啊。
原圖嚟自網絡